Document ID: /roh_data/filtered/fineweb-2-filterrobots_roh.jsonl.gz/23939

Tenor il president dal club alpin svizzer da la secziun Bernina, Christian Haller, saja la perdita dal parcadi in grond problem per l'alpinissem en la regiun dal Güglia. Questa regiun saja fitg populara per turas cun skis. Il mancar dal parcadi Lagrev vegn probablamain ad avair consequenzas negativas sin il turissem alpin.
Parcadis betg relevants
Il tema da las plazzas da parcar che van a perder era tenor la presidenta communala da Silvaplauna, Claudia Troncana, pliras giadas tema da discussiun durant radunanzas communalas.
Investir 400'000 fin 600'000 francs per novas plazzas da parcar n'è betg raschunaivel
La populaziun ha dentant decidì la fin da l'onn 2014 che la suprastanza na duai betg persequitar vinavant l'opziun da stgaffir remplazzament per las plazzas che van a perder.
Da quest avis è era stada la radunanza communala. Per la vischnanca è il tema cun quai mess ad acta, di la presidenta Troncana. Ma la pussaivladad da far in project dettia quai vinavant. I vegn simplamain betg pli bunmartgà.
Varianta pussaivla per remplazzar ils parcadis
- novs parcadis visavi l'Alp Güglia. Plazza per 30-50 plazzas. Per parcadi custs da 17'000 francs.
La stagiun d'enviern che vegn exista il parcadi anc ha ditg Roger Stäubli da l'uffizi da construcziun bassa. Las lavurs da fabrica che entschaivan questa stad na tangheschan anc betg il traject dal parcadi.
RR Actualitad bunura 06:00